Rettens dom (Syvende Afdeling) af 10. oktober 2012 – Shanghai Biaowu High-Tensile Fasteners et Shanghai Prime Machinery mod Rådet
(Sag T-170/09)
»Dumping – import af visse skruer, bolte, møtrikker og lignende varer af jern eller stål med oprindelse i Kina – status som virksomhed, der opererer under markedsøkonomiske vilkår – frist for vedtagelsen af en beslutning vedrørende denne status – princippet om god forvaltningsskik – bevisbyrde – begrundelsespligt – artikel 2, stk. 7, litra b) og c), og artikel 2, stk. 10, i forordning (EF) nr. 384/96 [nu artikel 2, stk. 7, litra b) og c), og artikel 2, stk. 10, i forordning (EF) nr. 1225/2009]«
1.                     Annullationssøgsmål – fysiske eller juridiske personer – retsakter, som berører dem umiddelbart og individuelt – forordning om indførelse af antidumpingtold – forskellig told pålagt en række virksomheder –søgsmålsadgangen for den enkelte virksomhed begrænset til de af forordningens bestemmelser, som vedrører den (art. 230, stk. 4, EF) (jf. præmis 42 og 43)
2.                     Fælles handelspolitik – beskyttelse mod dumping – dumpingmargen – fastsættelse af normalværdien – indførsel fra lande uden markedsøkonomi som omhandlet i artikel 2, stk. 7, litra b), i forordning nr. 384/96 – proceduren for bedømmelsen af betingelserne, som gør det muligt for en producent at opnå status som virksomhed underlagt markedsøkonomiske principper – Kommissionens overskridelse af den tremånedersfrist, der er fastsat ved artikel 2, stk. 7, litra c), i den nævnte forordning – følger [Rådets forordning nr. 384/96, som ændret ved forordning nr. 1225/2009, art. 2, stk. 7, litra c)] (jf. præmis 45, 48-50, 52, 54, 59, 60 og 62)
3.                     EU-ret – fortolkning – metoder – ordlydsfortolkningen, den systematiske, den historiske og den teleologiske fortolkning – hensyntagen til begrundelsen for den pågældende retsakt (jf. præmis 68-70)
4.                     Fælles handelspolitik – beskyttelse mod dumping – dumpingmargen – fastsættelse af normalværdien – indførsler fra lande uden markedsøkonomi som omhandlet i artikel 2, stk. 7, litra b), i forordning nr. 384/96 – anvendelse af reglerne for lande med markedsøkonomi – snæver fortolkning [Rådets forordning nr. 384/96, som ændret ved forordning nr. 1225/2009, art. 2, stk. 7, litra a) og b)] (jf. præmis 74-78, 82-84 og 87-89)
5.                     Fælles handelspolitik – beskyttelse mod dumping – dumpingmargen – fastsættelse af normalværdien – tildeling af status som virksomhed, der drives på markedsøkonomiske vilkår – betingelser – bevisbyrden påhviler producenterne – bedømmelse af beviserne påhviler institutionerne –domstolsprøvelse – grænser [Rådets forordning nr. 384/96, som ændret ved forordning nr. 1225/2009, art. 2, stk. 7, litra b) og c)] (jf. præmis 91, 92, 99 og 100)
6.                     Fælles handelspolitik – beskyttelse mod dumping – dumpingmargen – fastsættelse af normalværdien – tildeling af status som virksomhed, der drives på markedsøkonomiske vilkår – betingelser – bevisbyrden påhviler producenterne – denne byrde urimelig – foreligger ikke [Rådets forordning nr. 384/96, som ændret ved forordning nr. 1225/2009, art. 2, stk. 7, litra b) og c)] (jf. præmis 106-108)
7.                     Fælles handelspolitik – beskyttelse mod dumping – dumpingmargen – sammenligning mellem den normale værdi og eksportprisen – justeringer – forskelle i priser for råvarer, der påvirker priserne for de omhandlede varer – prisforskelle, der skal påvises på ét indre marked og ikke i forhold til andre markeder [Rådets forordning nr. 384/96, som ændret ved forordning nr. 1225/2009, art. 2, stk. 7, litra a), og art. 10, litra k)] (jf. præmis 122 og 123)
8.                     Institutionernes retsakter – begrundelse – forpligtelse – rækkevidde – forordninger om indførelse af antidumpingtold (art. 253 EF) (jf. præmis 126)
9.                     Fælles handelspolitik – beskyttelse mod dumping – undersøgelse – overholdelse af retten til forsvar – institutionernes forpligtelse til at sikre underretning af de berørte virksomheder (Rådets forordning nr. 384/96, som ændret ved forordning nr. 1225/2009, art. 6, stk. 7, og art. 20, stk. 1) (jf. præmis 130-132 og 135)
Angående
Påstand om delvis annullation af Rådets forordning (EF) nr. 91/2009 af 26. januar 2009 om indførelse af en endelig antidumpingtold på importen af visse skruer, bolte, møtrikker og lignende varer af jern eller stål med oprindelse i Folkerepublikken Kina (EUT L 29, s. 1).
Konklusion
1)
Rådet for Den Europæiske Union frifindes.
2)
Shanghai Biaowu High-Tensile Fastener Co. Ltd og Shanghai Prime Machinery Co. Ltd bærer deres egne omkostninger og betaler de omkostninger, der er afholdt af Rådet og European Industrial Fasteners Institute AISBL.
3)
Europa-Kommissionen bærer sine egne omkostninger.